Fethullah Gülen

Muhammed Fethullah Gülen (27. aprill 1941 Erzurumi lähedal – 20. oktoober 2024) oli Türgi imaam, jutlustaja ning Kirjanike ja Ajakirjanike Fondi aupresident. Ta on asutanud ühiskondliku liikumise Hizmet. Aastast 1999 elas ta Ameerika Ühendriikides.

Ta sündis 1941. aastal Erzurumi lähedal imaami perekonnas. Alghariduse sai ta kodukohas. Juba kümneaastaselt oli tal koraan pähe õpitud, 14-aastaselt pidas ta esimese jutluse. Ta õppis kahes medreses ja mitme tuntud Türgi sufiõpetaja käe all.

Töötades imaami ja jutlustajana, jäi ta 1981. aastal pensionile. Aastatel 1988–1991 pidas ta sarja jutlusi Türgi mošeedes. 1994. aastal võttis ta osa Kirjanike ja Ajakirjanike Fondi asutamisest ja sai selle fondi aupresidendiks.

Kategooria:Türgi inimesed
Kategooria:Sündinud 1941
Kategooria:Surnud 2024